Οι εκπρόσωποι των κυβερνήσεων των κρατών μελών ενέκριναν, με κοινή συμφωνία, δήλωση σχετικά με τη δημιουργία ενός ευρωπαϊκού Οργανισμού επιφορτισμένου με την ασφάλεια των δικτύων και των πληροφοριών. Ο Οργανισμός πρέπει να αποτελεί σημείο αναφοράς και να εμπνέει εμπιστοσύνη λόγω της ανεξαρτησίας του, της ποιότητας του συμβουλευτικού του έργου και των πληροφοριών που διαδίδει, της διαφάνειας των διαδικασιών του και του τρόπου λειτουργίας του καθώς και λόγω της επιμέλειας με την οποία εκπληρώνει τα καθήκοντα που του έχουν ανατεθεί. (Απόφαση του Συμβουλίου της 19ης Φεβρουαρίου 2004 βάσει του άρθρου 251 της συνθήκης)

Στόχοι 1. Ενίσχυση της ικανότητας της Κοινότητας, των κρατών μελών και των επιχειρήσεων να προλαμβάνουν, να αντιμετωπίζουν και να επιλύουν τα προβλήματα που σχετίζονται με την ασφάλεια δικτύων και πληροφοριών. 2. Παροχή βοήθειας και συμβουλών στην Επιτροπή και στα κράτη μέλη για θέματα που συνδέονται με την ασφάλεια των δικτύων και των πληροφοριών, στο πλαίσιο των αρμοδιοτήτων του. 3. Κατάκτηση υψηλού επιπέδου εμπειρογνωμοσύνης και χρήση αυτής για την ενίσχυση της ευρείας συνεργασίας μεταξύ φορέων του δημόσιου και του ιδιωτικού τομέα. 4. Αρωγή προς την Επιτροπή όταν του ζητείται κατά την ανάπτυξη της κοινοτικής νομοθεσίας στον τομέα της ασφάλειας των δικτύων και των πληροφοριών.

Καθήκοντα α) Συλλογή πληροφοριών σχετικά με τους υφιστάμενους και τους επαπειλούμενους κινδύνους που θα μπορούσαν να έχουν επιπτώσεις στα ηλεκτρονικά δίκτυα επικοινωνίας. β) Παροχή συμβουλών στο Ευρωπαϊκό Κοινοβούλιο, την Επιτροπή, τους ευρωπαϊκούς ή τους αρμόδιους εθνικούς οργανισμούς. γ) Ενίσχυση της συνεργασίας μεταξύ των παραγόντων στον τομέα αυτό. δ) Διευκόλυνση της συνεργασίας για την ανάπτυξη κοινών μεθοδολογιών για την αντιμετώπιση των προβλημάτων ασφάλειας των δικτύων και των πληροφοριών. ε) Συμβολή στην ευαισθητοποίηση όλων των χρηστών σε θέματα ασφάλειας δικτύων και πληροφοριών. στ) Επικουρεί την Επιτροπή και τα κράτη μέλη στις σχέσεις τους με τη βιομηχανία. ζ) Παρακολούθηση της ανάπτυξης προτύπων η) Παροχή στην Επιτροπή συμβουλών σχετικά με την έρευνα σε θέματα ασφαλείας δικτύων και πληροφοριών. θ) Προώθηση δραστηριοτήτων αξιολόγησης των κινδύνων και μελετών σχετικά με τις λύσεις σχετικά με την πρόληψη των κινδύνων. ι) Συμβολή στη συνεργασία με τρίτες χώρες.

1. Διοικητικό συμβούλιο 1. Απαρτίζεται από έναν εκπρόσωπο από κάθε κράτος μέλος τρεις εκπροσώπους που ορίζει η Επιτροπή και τρεις εκπροσώπους χωρίς δικαίωμα ψήφου καθένας από τους οποίους εκπροσωπεί μία από τις παρακάτω ομάδες: α) τις επιχειρήσεις του τομέα των τεχνολογιών πληροφορίας και επικοινωνιών, β) τις ομάδες καταναλωτών, γ) τους πανεπιστημιακούς εμπειρογνώμονες. 2. Τα μέλη του διοικητικού συμβουλίου μπορούν να τα αντικαθιστούν αναπληρωματικά μέλη. 2. Εκτελεστικός διευθυντής 1. Η διαχείριση του Οργανισμού ασκείται από τον εκτελεστικό διευθυντή του, ο οποίος ασκεί με ανεξαρτησία τα καθήκοντά του. 2. Ο εκτελεστικός διευθυντής διορίζεται για πενταετή θητεία. 3. Εξωτερικός έλεγχος Ελεγκτικό Συνέδριο 4. Εσωτερικός έλεγχος Εσωτερικός ελεγκτής της Επιτροπής 5. Αρχή αρμόδια για τη χορήγηση απαλλαγής Ευρωπαϊκό Κοινοβούλιο μετά από σύσταση του Συμβουλίου

Οριστικός προϋπολογισμός 2006 6,9 (6,3) εκατομμύρια ευρώ (κοινοτική επιχορήγηση 100 %) Προσωπικό στις 31 Δεκεμβρίου 2006: στον πίνακα προσωπικού προβλέπονται 44 (38) θέσεις, εκ των οποίων έχουν πληρωθεί: 38 (35) 8 (15) λοιπές θέσεις Σύνολο προσωπικού: 46 (50) εκ των οποίων ασκούν: επιχειρησιακά καθήκοντα: 24 (22) διοικητικά καθήκοντα: 22 (28)